|  |
| --- |
| ส่วนหนึ่งของ |
| ศาสนาคริสต์ |
| Principal symbol of Christianity |
| * พระเยซู
* พระคริสต์

* การประสูติ
* การตรึงที่กางเขน
* การคืนพระชนม์

 |
| * คัมภีร์ไบเบิล
* รากฐาน

* พันธสัญญาเดิม
* พันธสัญญาใหม่
* ข่าวประเสริฐ
* ข้อบัญญัติ
* คริสตจักร
* ข้อบัญญัติทางศาสนา
* พันธสัญญาเป็นนิจ

 |
| เทววิทยา
* พระผู้เป็นเจ้า
* ตรีเอกภาพ
	+ พระบิดา
	+ พระบุตร
	+ พระวิญญาณบริสุทธิ์

* การขอโทษ
* บัพติศมา/ศีลล้างบาป
* คริสตวิทยา
* ประวัติของเทววิทยา
* พันธกิจ
* ความรอด

 |
| * ประวัติ
* ธรรมเนียม

* อัครทูต
* ซีโมนเปโตร
* เปาโลอัครทูต
* มารีย์
* ยุคแรก
* ปิตาจารย์
* คอนสแตนตินมหาราช
* สภาสังคายนาสากล
* ออกัสตินแห่งฮิปโป
* ศาสนเภทตะวันออก-ตะวันตก
* สงครามครูเสด
* ทอมัส อไควนัส
* การปฏิรูปศาสนา
* มาร์ติน ลูเทอร์

 |
| * นิกาย
* กลุ่ม

| ตะวันตก |
| --- |
| * โรมันคาทอลิก
* โปรเตสแตนต์
	+ แอดเวนทิสต์
	+ แอนาแบปทิสต์
	+ แองกลิคัน
	+ แบปทิสต์
	+ คาลวิน
	+ อีวานเจลิคัล
	+ ขบวนการศักดิ์สิทธิ์
	+ ลูเทอแรน
	+ เมโทดิสต์
	+ เพนเทคอส
 |
| ตะวันออก |
| * คาทอลิกตะวันออก
* อีสเทิร์นออร์ทอดอกซ์
* ออเรียนทัลออร์ทอดอกซ์
* คริสตจักรตะวันออก (เนสโทเรียน)
 |
| อตรีเอกภาพนิยม |
| * พยานพระยะโฮวา
* วิสุทธิชนยุคสุดท้าย
* Oneness Pentecostal
 |

 |
| บทความที่เกี่ยวข้อง
* ศิลปะ
* การวิจารณ์
* Ecumenism
* ดนตรี
* ศาสนาอื่น
* การอธิษฐาน
* การเทศนา
* สัญลักษณ์
* การนมัสการ

 |
| Christian cross สถานีย่อย |
| * ด
* ค
* ก
 |

 พระวิญญาณบริสุทธิ์ในรูปนกพิราบล้อมรอบด้วยบรรดาทูตสวรรค์ วาดโดยกอร์ราโด จีอากวินโต ราวคริสต์ทศวรรษ 1750
**พระวิญญาณบริสุทธิ์** (ศัพท์โปรเตสแตนต์) หรือ **พระจิต** (ศัพท์คาทอลิก) หรือ **พระจิตศักดิ์สิทธิ์** (ศัพท์ออร์โธดอกซ์) (อังกฤษ: Holy Spirit; Holy Ghost) เป็นวิญญาณชนิดหนึ่งตามความเชื่อในศาสนาอับราฮัม อันได้แก่ ศาสนายูดาห์ ศาสนาคริสต์ และศาสนาอิสลาม แต่แต่ละศาสนาก็มีความเชื่อเกี่ยวกับพระวิญญาณบริสุทธิ์แตกต่างกัน บุคคลผู้ที่ได้รับพระวิญญาณบริสุทธิ์ จะมีความคิดความอ่านไปในวิถีทางเดียวกับพระเจ้า

คริสต์ศาสนิกชนส่วนใหญ่ (นิกายโรมันคาทอลิก อีสเทิร์นออร์ทอดอกซ์ และโปรเตสแตนต์) เชื่อเรื่องตรีเอกภาพ โดยถือว่าพระเจ้าพระองค์เดียวนั้นทรงมีสามพระบุคคลแตกต่างกัน คือ พระบิดา พระบุตร และพระวิญญาณบริสุทธิ์ ดังนั้นจึงถือพระวิญญาณบริสุทธิ์เป็นพระเจ้าด้วย แต่คริสต์ศาสนิกชนอีกหลายนิกาย (เช่น พยานพระยะโฮวา) รวมทั้งศาสนาอับราฮัมอื่น ๆ (คือชาวยิวและชาวมุสลิม) ก็ไม่ยอมรับความเชื่อนี้

ศาสนายูดาห์
-----------

คำว่า "พระวิญญาณบริสุทธิ์" ปรากฏเพียงสามครั้งในคัมภีร์ฮีบรู (ในสดุดี 51:11 และอีกสองครั้งใน อิสยาห์ 63:10,11) ขณะที่คำว่า "พระวิญญาณ" ที่หมายถึง "พระวิญญาณของพระเจ้า" จะปรากฏบ่อยครั้งกว่า ศาสนายูดาห์เชื่อว่าพระเจ้ามีหนึ่งเดียวเท่านั้น ดังนั้นไม่ว่าแนวคิดแบบทวิเอกภาพนิยม (ที่ว่าพระเจ้าเดียวมีสองพระบุคคล) หรือตรีเอกภาพนิยม (ที่ว่าพระเจ้าเดียวมีสามพระบุคคล) ศาสนายูดาห์ก็ถือว่าไม่ใช่แนวคิดแบบเอกเทวนิยมอย่างแท้จริง คำว่า "รวค ฮาโกเดช" (Holy Spirit) ปรากฏหลายครั้งในวรรณคดีทาลมุดและมิดราช โดยใช้หมายถึงการดลใจผู้เผยพระวจนะ และบางครั้งก็หมายถึงพระเจ้าเอง คำว่า "พระวิญญาณบริสุทธิ์" ในภาษารับบี แม้ว่ามักใช้ในเชิงเป็นบุคคล แต่ยังคงหมายถึง "คุณภาวะของพระเจ้า ซึ่งเป็นคุณลักษณะอย่างหนึ่งของพระองค์" ต่างจากศาสนาคริสต์กระแสหลักที่มองว่าพระวิญญาณบริสุทธิ์เป็น "ภาคทางอภิปรัชญาของเทวสภาพ" 

ในศาสนายูดาห์ จึงมีการกล่าวถึง "พระวิญญาณของพระเจ้า" "พระวิญญาณบริสุทธิ์ของพระยาห์เวห์" อยู่หลายครั้ง แต่ปฏิเสธความเชื่อเรื่องพระเจ้ามีสองหรือสามพระบุคคล

ศาสนาคริสต์
-----------

คริสต์ศาสนิกชนส่วนใหญ่ถือว่า "พระวิญญาณบริสุทธิ์" คือพระบุคคลที่สามของพระเจ้าซึ่งเป็นตรีเอกภาพ อันประกอบด้วยพระบิดา พระบุตร และพระวิญญาณบริสุทธิ์ คริสตชนเชื่อว่าพระวิญญาณบริสุทธิ์นี้เป็นผู้เปิดเผยพระนามอันศักดิ์สิทธิ์ของพระองค์ว่า "ยาห์เวห์" ต่อประชาชนชาวอิสราเอล และเป็นผู้ส่งพระบุตรคือพระเยซูมาช่วยประชาชนนั้นให้รอดจากพระพิโรธ และส่งพระวิญญาณบริสุทธิ์มาเพื่อชำระและประทานชีวิตแก่คริสตจักร พระเจ้าที่ทรงเป็นตรีเอกภาพนี้มีสาม "พระบุคคล" แต่เป็นภาวะพระเจ้าเดียว ซึ่งเรียกว่าเทวภาพ (Godhood) ซึ่งเป็นพระสารัตถะของพระเจ้า 

ในจดหมายของนักบุญเปาโลถึงชาวกาลาเทีย เปาโลอัครทูตกล่าวว่าผลของพระวิญญาณบริสุทธิ์ คือ ความรัก ความปลาบปลื้มใจ สันติสุข ความอดกลั้นใจ ความปรานี ความดี ความเชื่อ ความสุภาพอ่อนน้อม การรู้จักบังคับตน

ศาสนาอิสลาม
-----------

ในศาสนาอิสลาม คำว่า "วิญญาณบริสุทธิ์" (อาหรับ: الروح القدس *al-Ruh al-Qudus*) ปรากฏหลายครั้งในคัมภีร์อัลกุรอาน โดยหมายถึงผู้ทำหน้าที่สื่อสารหรือปฏิบัติงานแทนพระเจ้า ในตำราหะดีษจึงระบุว่าวิญญาณบริสุทธิ์คือทูตสวรรค์ญิบรีล คำว่า "จิตวิญญาณ" (الروح *al-Ruh*) ในศาสนาอิสลามยังใช้หมายถึงวิญญาณจากพระเจ้าที่สร้างสรรค์และให้ชีวิตแก่นบีอาดัม และเป็นผู้ดลใจเหล่าทูตสวรรค์และผู้เผยพระวจนะ ตามอัลกุรอานความเชื่อว่าพระเจ้าทรงเป็นตรีเอกภาพหรือทวิเอกภาพถือเป็นเรื่องต้องห้ามและผู้เชื่อถือว่าทำบาปหนัก นอกจากนี้คำว่าวิญญาณบริสุทธิ์ในภาษาอาหรับยังอยู่ในรูปเพศชายเสมอในอัลกุรอาน (แต่เพศทางไวยากรณ์อาจจะไม่เกี่ยวกับเพศทางกายภาพ)

อ้างอิง
-------

1. ↑  *Systematic Theology* by Lewis Sperry Chafer 1993 ISBN 0825423406 page 25
2. ↑  *The Wiersbe Bible Commentary: The Complete New Testament* by Warren W. Wiersbe 2007 ISBN 9780781445399 page 471
3. ↑  Alan Unterman and Rivka Horowitz,Ruah ha-Kodesh, Encyclopedia Judaica (CD-ROM Edition, Jerusalem: Judaica Multimedia/Keter, 1997).
4. ↑  Joseph Abelson,*The Immanence of God in Rabbinical Literature* (London:Macmillan and Co. 1912).
5. ↑  Millard J. Erickson (1992). *Introducing Christian Doctrine*. Baker Book House. p. 103.
6. ↑  T C Hammond (1968). *In Understanding be Men:A Handbook of Christian Doctrine* (sixth ed.). Inter-Varsity Press. pp. 54–56 and 128–131. `{{cite book}}`: ไม่รู้จักพารามิเตอร์ `|coauthors=` ถูกละเว้น แนะนำ (`|author=`) (help)
7. ↑  "Catholic Encyclopedia:Holy Spirit".
8. ↑  สมาคมพระคริสตธรรมไทย, *พระคริสตธรรมคัมภีร์ ฉบับมาตรฐาน 2011*
9. ↑  "Catechism of the Catholic Church: GOD REVEALS HIS NAME".
10. ↑  St. Thomas Aquinas (1920). *The Summa Theologica: First Part - The Procession of the Divine Persons* (second and revised edition (Literally translated by Fathers of the English Dominican Province) ed.).
11. ↑  Pope Pius XII (1943). *Mystici Corporis Christi*. คลังข้อมูลเก่าเก็บจากแหล่งเดิมเมื่อ 2011-08-24. สืบค้นเมื่อ 2011-11-08.
12. ↑  See discussion in Herbermann, Charles, บ.ก. (1913). "Person". *สารานุกรมคาทอลิก*. New York: Robert Appleton Company.
13. ↑  Grudem, Wayne A. 1994. *Systematic Theology: An Introduction to Biblical Doctrine.* Leicester, England: Inter-Varsity Press; Grand Rapids, MI: Zondervan. Page 226.
14. ↑  "Catechism of the Catholic Church: The Dogma of the Holy trinity".
15. ↑  กาลาเทีย 5.22-26, พระคัมภีร์ภาษาไทยฉบับ KJV
16. ↑  Griffith, Sidney H. *Holy Spirit*, Encyclopaedia of the Quran.
17. ↑  Patrick Hughes, Thomas Patrick Hughes, *A Dictionary of Islam*, p. 605.

| * ด
* ค
* ก
เทววิทยาศาสนาคริสต์ |
| --- |
| หัวใจศาสนา | ตรีเอกภาพ (พระบิดา · พระบุตร · พระวิญญาณบริสุทธิ์) · พระผู้ไถ่ |  |
| หลักการและเหตุผล | บาปกำเนิด · การตกในบาป · การไถ่บาป · อารมาเกดโดน · การมาครั้งที่สอง · การพิพากษาครั้งสุดท้าย |
| ปรัชญาย่อย | มรณสักขี · บาปเจ็ดประการ · นักบุญ |
| ดูเพิ่ม | นักปราชญ์แห่งคริสตจักร · ยิว–คริสต์ |